Publication: Magyar Közlöny
Issue: MK-1998-97 (Year: 1998, Number: 97)
Era: 1990-2004
Section: egyes kérdésekről szóló 175/1998. (X. 30.) Korm. rendelet
Paragraph Index: 109

egyes kérdésekről szóló 175/1998. (X. 30.) Korm. rendelet (a továbbiakban: R.) 3. §-a a jelentés elkészítéséhez a Költségvetési Intézmények Érdekegyeztető Tanácsa egyetértésével számítógépes szavazatösszesítésre alkalmas adatlap felhasználását, kitöltését írja elő. A jelentést — a választás első, de csak az első fordulójáról — akkor is el kell küldeni, ha a választás érvénytelen. Levelezési cím: Gazdasági Minisztérium, Érdekegyeztetés és Társadalmi Kapcsolatok Főosztály, 1363 Budapest, Pf. 609 A borítékra kérjük ráírni: Közalkalmazotti tanács választás. A közalkalmazotti törvény hatálya alá tartozó munkáltatóknál (intézményeknél) 1998. évben november 16—27. között, a továbbiakban 3 évenként kerül lebonyolításra a közalkalmazotti tanácsi, illetve a közalkalmazotti képviselői választás. A választás megtartásához nem szükséges a munkáltató hozzájárulása, mivel azt a Közalkalmazottak jogállásáról szóló törvény (Kjt.), illetőleg a Munka Törvénykönyve írja (Mt.) elő. Mindenki választhat, aki a munkáltatónál közalkalmazotti jogviszonyban áll, függetlenül attól, hogy teljes munkaidős, részmunkaidős vagy nyugdíjas-e. A választásról készült jelentést 1998. december 20-ig a helyi önkormányzat által fenntartott munkáltatónál (intézménynél) működő választási bizottság egy példányban a munkáltató fenntartójának, egy példányban a Gazdasági Minisztériumnak; a nem helyi önkormányzat által fenntartott munkáltató esetében egy példányban csak a minisztériumnak küldi meg. Egy példányt meg kell küldeni a választáson részt vevő szakszervezet ágazati (szakmai) központjába is.

Source: https://magyarkozlony.hu/hivatalos-lapok/ecb85946813ba662c918c5301fe09b94b10fa700/dokumentumok/425bc5203a48600615e120171c734f0b6fd27656/letoltes